***Μελέτη Περιβάλλοντος Α’ Δημοτικού***

***Σχέδιο Μαθήματος***

***Ενότητα 2η***

***Κεφάλαιο 1o: Γνωρίζω το σώμα μου***

***Κεφάλαιο 3ο : Πως φροντίζω το σώμα μου για να είμαι υγιής***

***Χρόνος :*** 1 διδακτική περίοδος

***Τεχνολογικό πλαίσιο:*** Διαδραστικός Πίνακας

|  |  |
| --- | --- |
| ***Αφόρμηση*** | Παιδικό τραγούδι |
| ***Νέα γνώση*** | Αναγνώριση μερών του σώματος |
| ***Εμπέδωση & Εφαρμογή*** | Δραστηριότητα συμπλήρωσης κενών |
| ***Επέκταση*** | Δραστηριότητα και συζήτηση για τις υγιεινές διατροφικές συνήθειες. |
| ***Εργασία για το σπίτι*** | - |

***Διδακτικοί στόχοι:*** Οι μαθητές:

* να αναγνωρίσουν και να ονομάσουν τα εξωτερικά χαρακτηριστικά του ανθρώπινου οργανισμού,
* να αναγνωρίσουν συνήθειες που συμβάλλουν στη διατήρηση της υγείας,
* να συζητήσουν τη σημασία της υγιεινής διατροφής στη διατήρηση της υγείας.

***Αφόρμηση***

Τραγουδάμε με τους μαθητές μας το παιδικό τραγούδι «Χαρωπά τα 2 μου χέρι τα χτυπώ». Στους στίχους του φύλλου εργασίας έχουν αντικατασταθεί οι λέξεις με εικόνες για να μπορέσουν οι μαθητές μας να αναγνωρίσουν αλλά και να επαναλάβουν τον σωστό στίχο κάθε φορά. Στην παρουσίαση που συνοδεύει το μάθημα υπάρχει ο αντίστοιχος σύνδεσμος για να ακούσουμε το τραγούδι με παράλληλη προβολή των στίχων του.

***Νέα γνώση***

Στον πίνακα που ακολουθεί αναγνωρίζουμε τα βασικά μέρη του σώματός μας που αναφέρονται στο τραγούδι. Χρησιμοποιούνται τα ίδια σύμβολα με το αρχικό κείμενο για να μπορέσουν πιο εύκολα οι μαθητές μας να τα αναγνωρίσουν.

***Εμπέδωση & Εφαρμογή***

Γράφουμε τις λέξεις που αντιστοιχούν στο κάθε μέρος του σώματος με τη βοήθεια της παρουσίασης που συνοδεύει το μάθημα.

***Επέκταση***

Στη συνέχεια συζητάμε με τους μαθητές μας για τις υγιεινές διατροφικές συνήθειες που πρέπει να έχουμε ώστε να έχουμε ενέργεια και να λειτουργεί σωστά το σώμα μας. Οι μαθητές καταγράφουν με την βοήθεια του δασκάλου ή της δασκάλας τους το ημερήσιο πρόγραμμα διατροφής μίας ολόκληρης μέρας. Στο αντίστοιχο κουτάκι σημειώνουν ένα τικ αν το συγκεκριμένο γεύμα ήταν υγιεινό ή όχι. Στο τέλος μετράνε τα τικ που σημείωσαν και συζητάμε μαζί τους αν τελικά προσέχουν και τρώνε υγιεινά ή όχι ανάλογα με τον αριθμό των τικ που συγκέντρωσαν.

Αν έχουν 4, 5 τικ σημαίνει ότι τρώνε υγιεινά, αν έχουν 3 τότε είναι έτσι κι έτσι, αν έχουν 1, 2 πρέπει οπωσδήποτε να προσέξουν να τρώνε πιο υγιεινά.

***Δυσκολίες που παρουσιάστηκαν: ……………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………..……………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………..……………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………..………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………***